מיכה שמחון

**מיכה שמחון** (נולד ב-6 באוגוסט 1963) הוא צלם, סופר ופעיל חברתי.

## ביוגרפיה
מיכה שמחון נולד בחיפה. סיים בהצטיינות תואר שני בסוציולוגיה ואנתרופולוגיה באוניברסיטה העברית בירושלים, ולאחר מכן למד צילום בבית הספר לצילום מוסררה. עבודות הצילום שלו הן צילומי סטודיו על רקע שחור בתאורה בסגנון הציור הקלאסי, המשלבות טקסטים חברתיים.

בסדרה "רנסאנס נשי" שיחזר בסטודיו צילומים מהקלאסיקה של הרנסאנס כמו "הסעודה האחרונה" "הגירוש מגן עדן" והפייטה – בגרסאות פמיניסטיות בהן נשים מחליפות את הגברים.

ב"עטויות" (2007) צילם דיוקנאות של נשים יהודיות וערביות, פעילות חברתיות ואמניות העוטות כיסוי ראש ורואות בו אמצעי להעצמה ולא לדיכוי. ליד כל דיוקן הוצג טקסט אישי של המצולמת בנוגע לכיסוי הראש שלה.

בעבודת הווידאו "עטויה" (2009) מצולם שמחון כשהוא לובש שמלה ארוכה ורעלה, דרכה הוא מביט בנשים בביקיני בחוף הים של תל אביב.

בתערוכה "מקאם" (2010) צילם דיוקנאות קלאסיים של ענקי המוזיקה הערבית בישראל רובם מהתזמורת של זוזו מוסא. בפתיחת התערוכה בבית האמנים בירושלים הגיעו הנגנים לקונצרט מחווה חגיגי.

התערוכות "דיו שחורה" (2016) ו"דיו שחור" (2017) הציגו דיוקנאות של משוררות ומשוררים מזרחיים. ליד כל תמונה הוצג שיר.

ב-2018 יצא לאור רומן הביכורים של שמחון "שיירה של נמלים", סיפור מסע של סטודנטית לפסיכולוגיה מבאר שבע לאביה הגוסס אותו לא ראתה שנים, במהלכו נחשפים סודות מהעבר.

## חיים אישיים
שמחון מתגורר בתל אביב, נשוי למשוררת והקולנוענית סיגלית בנאי, ולהם שני ילדים.

## תערוכות
### תערוכות יחיד
*2019 - בית גידול. מיצב במסגרת פסטיבל טבולה ראסה, ת"א. אוצר: עוז זלוף
*2018 - עטויות תערוכת יחיד. הצגה חוזרת הגלריה העירונית בטבעון. אוצרת: מיכל שכנאי
*2017 - דיו שחור, גלריה – 4, פלורנטין 4 . ת"א. אוצר: ליאור גריידי
*2016 - דיו שחורה, בית תנועת "אחותי", ת"א. אוצרת: שולה קשת
*2010 - מקאם. בית האמנים ירושלים. אוצרת: טלי תמיר קטלוג.
*2007 - עטויות. גלריית בית תנועת "אחותי". תל אביב. אוצרת: שולה קשת. קטלוג.
*2000 - דאון UP . הגלריה הקהילתית מוסררה. אוצר: אבי סבג. קטלוג.

### תערוכות קבוצתיות
*2018 - אמנות מסוכנת מוזיאון חיפה. אוצרת: סבטלנה רינגולד
*2017 - זמר בודד הוא הלילה: מוזיקה מזרחית בישראל. מוזיאון אשדוד. אוצר: ערן ליטווין
*2016 - פסטיבל הצילום הבינלאומי מרחב מוגן. בתערוכה "תת חלל" באצירת שרה לביאשווילי.
*2015 - כתמים ומכתמים. הגלריה לאמנות בנצרת וגלריית בית תנועת "אחותי" בתל אביב. אוצרים: שולה קשת ופאריד אבו שקרה
*2014- לכל מקום יש דרום, במסגרת פוטופואטיקה. הגלריה הקהילתית מוסררה. אוצר: אייל בן דב
*אנחנו שברי חרוזים. גלריית הסנאט, אוניברסיטת באר שבע. אוצר: פרופ' חיים מאור ואלה פריימן
*גלו-יה. גלריה הלל - - 17 . ירושלים. אוצר: אבנר בר חמא
*2012 – Grid: Bi Annual International Photography Festival, אמסטרדם. הולנד.
*2011 - סלון צילום. האנגר – 2 נמל יפו. אוצרת: דניאלה טלמור
*נוף אנושי. בית האמנים תל אביב. אוצרת: דניאלה טלמור
*שוורצע ווילדע חייה. גלריה זימאק, תל אביב. אוצר: ליאב מזרחי
*2009 - הקרנת סרטי וידאו ארט ישראליים. – The Contemporary Jewish Museum, סן פרנסיסקו.
*2007 - ניסוי כלים – 5. מרכז ביכורי העיתים. תל אביב. אוצרת: מורן שוב
*2004 - הערה מספר – 7. אירוע רב תחומי במתנ"ס לב העיר. ירושלים. אוצרים: סלה מנקה לאה מאואס ודייגו רוטמן.
*2003 - הערה מספר – 6. אירוע רב תחומי במוזיאון מגדל דוד. ירושלים. אוצרים: סלה מנקה לאה מאואס ודייגו רוטמן.

## ספרים
* 2018 – הרומן "שיירה של נמלים" בהוצאת גוונים

## קישורים חיצוניים

* דימויים וטקסטים מתוך התערוכה "עטויות"
* "עטויות": כיסוי הראש: דיכוי או העצמה נשית?
* עבודת הווידאו "עטויה"
* "ממכלוף ועד מיכה" – ערב רב
* על התערוכה "מקאם" בית האמנים
* "הפנים בחוץ והחוץ - קרביים" - על "דיו שחורה" ערב רב.
* ראיון על התערוכה "דיו שחורה" בערב חדש
* סרטון על הספר "שיירה של נמלים"
* 
* החוב - סיפור קצר וסדרת צילומים

## הערות שוליים

קטגוריה:צלמים ישראלים
קטגוריה:סופרים ישראלים
קטגוריה:פעילים חברתיים ישראלים
קטגוריה:בוגרי תיכון עירוני ג' (חיפה)
קטגוריה:בוגרי האוניברסיטה העברית בירושלים
קטגוריה:בוגרי מוסררה
קטגוריה:ישראלים שנולדו ב-1963